I [[1964]] fik folke- og skolebibliotekerne påbud om at indkøbe flere bøger til børn, hvor det dermed blev [[bibliotekarer]]ne og [[lærer]]ne, frem for [[Forælder|forældrene]], der prægede børns valg af litteratur. Bøgerne begyndte derfor i [[70'erne|70’erne]] at gå i en mere [[Socialrealisme|socialrealistisk]] retning, og handlede om børns hverdag og problemer, som ungdomsromanen ''Vil du se min smukke navle'' af [[Hans Hansen (dansk forfatter)|Hans Hansen]], og serien om ''Krummerne'', af [[Thøger Birkeland]]. En af de mest kontroversielle bøger fra den periode, var den samfundskritiske og voldsomme ''[[Katamaranen]]'' af [[Bent Haller]] fra 1976<ref name=":4" />. Netop Bent Haller står som repræsentant for genren kompleks børnelitteratur der opstår i de sidste årtier i 1900-tallet<ref>Kampp, Bodil (2002): ''Barnet og den voksne i det børnelitterære rum.'' København: Danmarks Pædagogiske Universitet</ref>. Her bliver børnelitteraturen mere eksperimenterende, og udfordrer læseren ved bl.a. at inddrage tabuiserede emner som [[død]], smerte og [[seksualitet]], ved at bryde med genreforventninger og se litteraturen som ordkunst, som eks. forfatterne [[Louis Jensen (forfatter)|Louis Jensen]] og [[Josefine Ottesen]]<ref name=":1" />.
Litteratur Samfund Kultur